32003R0337
L 049/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 337/2003 НА КОМИСИЯТА
от 21 февруари 2003 година
за прекратяване на прилагането на режима на двойна проверка относно някои текстилни продукти с произход от Украйна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2001/33/ЕО на Съвета от 19 декември 2000 г. относно подписването на Споразумение под формата на размяна на писма между Европейската общност и Украйна за разширяване и изменение на Споразумението между Европейската икономическа общност и Украйна за търговия с текстилни продукти, парафирано на 5 май 1993 г., последно изменено със Споразумението под формата на размяна на писма, парафирано на 15 октомври 1999 г. и даващо право за неговото временно прилагане (1), и по-специално член 4 от него,
като има предвид, че:
(1)
Споразумението между Европейската общност и Украйна за търговия с текстилни продукти (2), изменено за последно със споразумение между страните, приложено чрез Регламент (ЕО) № 475/2002 на Комисията (3), поставя като условие в член 2, параграф 1, че най-малко шест седмици преди края на всяка година от споразумението Комисията и Украйна следва да провеждат консултации по необходимостта от поддържане на категориите, вписани в приложение III към споразумението по двойна проверка с оглед на възможното преустановяване на двойната проверка за някои категории.
(2)
Консултациите са проведени през октомври 2002 г. с оглед на разглеждане на необходимостта от запазване на прилагането на системата за двойна проверка за някои текстилни продукти. В резултат на тези консултации страните са се договорили да прекратят действието на режима на двойна проверка за един текстилен продукт.
(3)
Желателно е настоящият регламент да влезе в сила незабавно с оглед на възможно най-скорошно информиране на субектите за ползите от него.
(4)
Мерките, предвидени в настоящия регламент, съответстват на становището на Комитета по текстил,
ПРИЕ НАСТОЯЩИЯ РЕГЛАМЕНТ:
Член 1
Приложение III към Споразумението за търговия с текстилни продукти между Европейската общност и Украйна, в което са посочени продуктите без количествени ограничения, подложени на действието на системата за двойна проверка, упомената в член 2, параграф 1, втора алинея от това споразумение, се замества с приложението към настоящия регламент.
Член 2
Настоящият регламент влиза в сила в деня след датата на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 21 февруари 2003 година.